باش وزیر تلفات بیلن علاقه لی بیانات بیردی
ترکیه باش وزیری بن علی ییلدیریم کوداتاه حرکتی جریانیده 16 کیشی نینگ شهید بولگن لیگینی و 440 نفرنینگ یره لنگن لیگینی بیلدیریب، 1 مینگ 839 عسکر نینگ نظارت آستیگه آلینگن لیگینی معلوم قیلدی.
ییلدیریم ترک قوراللی کوچلری چوکاتیده گی بعضی بیر فتوح (فتح الله چی تروریست گروهی) اعضالری نینگ جمعه کون کیچقرون کوداتاه قیلیش حرکتی عملگه آشیرگن لیکلرینی معلوم قیلیب، بولرگه قره ته ایرته گچه کوچه لرده مجادله قیلگن ملت نینگ اصل آتی "ترک ملتی" ایکن لیگینی بیان ایتدی.
باش وزیر 15 نچی جولای نینگ بوندن بویان دموکراسی بیره می ایکن لیگینی بیلدیریب، حادثه ده جان بیرگن خوفسیزلیک کوچلری بیلن ملکی اهالی نی خداوند مغفرت قیلسین عائله لریگه صبر تیلب قاله من، دیدی.
بو حادثه نینگ ترک ملتی نینگ دموکراسی ساحه سیده گی تجربه سینی انعکاس بیرگن لیگینی و قوللریگه ترک بیراغینی آلیب تانکلرگه قرشی اوزلرینی سپر قیلگن وطنداشلرنینگ اونوتیلمس لیگینی اورغوله دی.
باش وزیر سیاسی حزب و دوست اولکه لردن ییتیب کیلگن پیام لر اوچون هم منتدارچیلیک بیلدیردی.
عین دمده اوشبو باند اعضالری نینگ عدالت نینگ قولیده ایکن لیگینی بولرنینگ محکمه بولرلیگینی قید ایتدی.
ییلدیریم جنابلری دولت نینگ تانک، توپ اوچاغی بیلن ملت گه هجوم اویوشتیرگن تروریست گروهی پی کاکادن کوپراق پست و بی حیثیت دیر دیب، بو حرکت نی عملگه آشیرگنلر ترک ملتی نینگ اراده سیگه قرشی طاقت قیلالمه یدی و دموکراسی عشقی بیلن آزادلیک هوا خواهلری بیلن رقابت قیلیش لری ممکن ایمس دیر، دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
